Με ένα τρένο που μπορεί να τρέξει με 250 χλμ την ώρα θέλουν οι Ιταλοί της ΤΡΑΙΝΟΣΕ να εγκαινιάσουν την νέα γραμμή Αθήνας - Θεσσαλονίκης. Το «Λευκό Βέλος» (Freccia Bianca) είναι ένα σύγχρονο τρένο (φωτό) που θα έρθει από την Ιταλία και θα κάνει τα πρώτα δρομολόγια.

Μάλιστα στην ΤΡΑΙΝΟΣΕ σχεδιάζουν η έναρξη της νέας γραμμής να συμπέσει με την ετήσια επέτειο υπογραφής της σύμβασης για την εξαγορά της επιχείρησης στις 18 Ιανουαρίου 2018.

Για να συμβεί αυτό θα πρέπει πρώτα ο ΟΣΕ να έχει παραδώσει την ηλεκτροδότηση της γραμμής Αθήνα – Λιανοκλάδι κάτι που είναι προγραμματισμένο να συμβεί τον προσεχή Νοέμβριο.

Το «Λευκό βέλος» ανήκει στα τρένα που μπήκαν στις Ιταλικές γραμμές την περασμένη δεκαετία σημειώνοντας εξαιρετικές επιδόσεις. Σήμερα ένα μεγάλο μέλος αυτών των συρμών έχει αντικατασταθεί από το «Κόκκινο βέλος» το οποίο αναπτύσσει ταχύτητες μέχρι 300 χλμ την ώρα.

Το νέο δρομολόγιο Αθήνα – Θεσσαλονίκη θα γίνεται σε 4.30 ώρες και προβλέπεται μόνο μια ενδιάμεση στάση στη Λάρισα.

Thessaliaeconomy.gr Λ.Ε.